पुलिस ने आरोपियों के पास से फिरौती के तौर पर वसूली गई 26 लाख रुपये की रकम भी बरामद कर ली। आरोपियों की पहचान अजीम खान और कामरान खान के रूप में हुई है। आरोपियों ने पुलिस को बताया कि पीड़ित के साथ उनकी पहली मुलाकात दरियागंज के कॉफी शॉप में हुई थी। दोनों ने खुद को बड़ा फाइनेंसर कह कर अपना परिचय दिया। जिसके बाद रंजन, अजीम खान और कामरान की बातों में आ गया। इसके बाद मुंबई के एक प्रोजेक्ट के लिए 200 करोड़ लोन दिलाने की बात तय हुई। लेकिन जब व्यापारी आरोपियों की बुलाई जगह पहुंचा तो दोनो ने उसे बंधक बना लिया और घरवालों से फिरौती मांगने लगे, नहीं तो जान से मारने की धमकी देने लगे।